Floyd Mayweather, Jr.

Si Floyd Mayweather, Jr. (namundag, Floyd Joy Sinclair, Pebrero 24, 1977) sarong Amerikanong propesyonal na boksyador. Hanggan ngonyan dai pa siya nadadaog sa laban asin siya 5-dibisyon kampyon pankinaban, huli ginana niya an sampolong titulong pangkinaban asin an kamponeato lineal sa apat na iba-ibang timbang. Si Mayweather 2-beses Ring magazine Figther of the Year (ginana ini kan 1998 asin 2007); ginana niya man an Boxing Writers Association of America (BWAA) Fighter of the Year na gawad
kan 2007 asin an Best Fighther ESPY Award kan taon 2007, 2008, 2010, 2012, asin 2014.

Si Mayweather iyo ngonyan an WBC, WBA, asin Ring kampyon sa welterweight, asin an WBC Super, saka Ring junior middle weight na kampyon. Siya man nababansagan asin  tinutubod na libra-por-librang boksyador kan dakul na websayt sa isport na pamareta asin boksing, kaiba na diyan an Ring, Sports Illustrated, ESPN, BoxRec, Fox Sports asin Yahoo! Sports. Si Mayweather yaon sa alitoktok sa lista nin 50ng pinakahalangkaw na binabayaran na atleta sa kinaban sa pagtubod kan Forbes asin Sports Illustrated kan taon 2014.

Ngonyan na Mayo 2, 2015 (Mayo 3 sa oras Filipinas), makakasa'bitan niya sa 12-hurnadang buntolan si Manny Pacquiao sa tinutubod na iyo na an "Laban nin Siglo", asin pinakamahal sa isports nin Suntokan. Hinuhuna na mahakot ini nin $72 milyon sa pabakal nin tiket, asin  sa kabiyoan madara sa bulsa ni Maywether nin mga $180 milyon sa tinutubod na $300 milyon na malaog sa pitaka, an tada kaini ($120 milyon) madagos sa bulsa ni Pacquiao, sa hirirasan na 60%-40%.

Sa pagtimbang kan duwang magkakabugtian

Kan Mayo 1, sa primerong pangyayari sa historya nin Suntokan, an simpleng pagtimbang kan  duwang boksyador pighagadan bayad an mga paradalan. An tiket sa pagdalan kaini pigpresyohan $10.00, asin ta 11,500 katawo an nagdaralan nanggad, dawa ngane totoo sinabi na anoman na benta igdi, idodonar sa charity. Sa Las Vegas, labilabi an pagkamahal na kan tiket sa sinasabing "Laban nin Siglo", mala ta nagpepresyo an tiket sa pinakahalangkaw $7,500.00 asin sa pinakabarato $1,500.

vs. Mannny Pacquiao

Si laban niya ki Pacquiao kaining Mayo 2, siya an malinaw na guminana huli sa pinagkaoyonan na desisyon kan tolong hurado: 118-110, 116-112, asin 116-112.

Mga Titulo sa Pagboksing 
Mayor na titulong pankinaban:
WBC Super Featherweight Champion (130 lbs)
WBC Lightweight Champion (135 lbs)
WBC Light Welterweight Champion (140 lbs)
IBF Welterweight Champion (147 lbs)
WBC Welterweight Champion (147 lbs)
(2) WBC Light Middleweight Champion (154 lbs)
(2) WBC Welterweight Champion (147 lbs)
WBA Light Middleweight Champion (154 lbs)

Menor na titulong pankinaban:
IBO Welterweight Champion (147 lbs)
IBA Welterweight Champion (147 lbs)

The Ring Lineal Championship Titles:
Lineal Super Featherweight Champion (130 lbs)
The Ring Lightweight Champion (135 lbs)
The Ring Welterweight Champion (147 lbs)
The Ring Jr. Middleweight Champion (154 lbs)

Special Titles:
WBC Emeritus Light Middleweight Champion (154 lbs)
WBC Diamond Light Middleweight Champion (154 lbs)

Pay-per-view na mga buntolan

Toltolan

Mga panluwas na takod

Mayweather-Pacquiao Tops Unbelievable Saturday Sports Lineup. Kinua 2-04-15.
How to watch Mayweather-Pacquiao fight for free. Kinua 2-04-15.

Toltolan 

Mga boksyador na propesyonal kan Estados Unidos
Mga kampyon na boksyador kan Estados Unidos
Mga boksyador na kampyon sa magkapirang dibisyon